jkorsvik/nowiki_second_scrape_merged huggingface dataset:
Stenovalgus

Stenovalgus er en slekt av biller som hører til underfamilien gullbasser (Cetoniinae). Disse billene har larver i død ved eller humus, de voksne finnes ofte på blomster.


== Levevis ==
Larven utvikler seg i morken ved. De voksne billene kan finnes på blomster, ofte flere sammen.


== Utbredelse ==
Slekten er utbredt i Afrika.


== Systematisk inndeling ==
Artene blir noen ganger plassert i slekten Microvalgus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabeidae Latreille, 1806
Underfamilie Cetoniinae Mulsant, 1842
Stamme Microvalgini 
slekten  Stenovalgus Kolbe, 1892
Stenovalgus carinulatus Kolbe, 1892
Stenovalgus kivuensis Burgeon, 1934
Stenovalgus luluensis Burgeon, 1934
Stenovalgus schoutedeni Moser, 1916
Stenovalgus termiticola Burgeon, 1946


== Eksterne lenker ==
(en) Stenovalgus i Encyclopedia of Life 
(en) Stenovalgus i Global Biodiversity Information Facility
Nes naturminne

Nes naturminne er en fredet eik («Svineika») som står på gnr. 34 bnr. 1 ved Nes øst for Norheimsund i Kvam kommune. På eika vokser bl.a. den rødlistede oksetungesopp. Eika ble fredet 17. november 1964.


== Referanser ==
Mark Ravenhill

Mark Ravenhill (født 7. juni 1966) er en engelsk dramatiker, skuespiller og journalist.
Hans mest kjente skuespill er Shopping and Fucking som ble urfremført i 1996, Some Explicit Polaroids (1999) og  Mother Clap's Molly House (2001). Han debuterte som skuespiller i sin egen monolog; Product i 2005. Han skriver regelmessig i kunstspalten i The Guardian. Fra 2010 har han vært regiassistent ved The King's Head Theatre.


== Referanser ==


== Eksterne lenker ==
(en) Mark Ravenhill på Internet Movie Database 
(en) Mark Ravenhill hos The Movie Database 
Biografi på  Barbican sin hjemmeside.
Mark Ravenhill på hjemmesiden til  British Arts Council.
Northwood-ulykken

Northwood-ulykken fant sted 4. juli 1948 klokken 15:03 i luftrommet over Northwood i London i Storbritannia. To fly, en Douglas DC-6 fra Scandinavian Airlines System (SAS) og en Avro York fra Royal Air Force (RAF) kolliderte i luften mens de ventet på å lande ved RAF Northolt. Alle 39 personer om bord i flyene omkom. Det var SAS’ første dødelige ulykke og var på den tiden den dødeligste flyulykken i Storbritannia. Den er fortsatt landets dødeligste flykollisjon i luften.DC-6-maskinen, med registreringsnummer SE-BDA og døpt «Agnar Viking», var på en internasjonal ruteflyvning fra Stockholms Bromma lufthavn via Amsterdam Schiphol lufthavn til Northolt. Avro York-flyet, en del av 99. skvadron og med serienummer MW248, var underveis fra RAF Luqa på Malta til Northolt. I tillegg til disse, deltok to andre fly i en stacking over flyplassen. På ulykkestidspunktet var SAS-flyet klarert til en høyde av 2500 fot, mens RAF-flyet skulle holde en høyde på 3000 fot. Det oppsto en feilsituasjon i å stille inn RAF-flyets høydemåler. På ulykkestidspunktet holdt SAS-flyet på med en stigning, etter at pilotene minutter i forveien hadde besluttet å omdirigere flyet til Amsterdam.
Fergekantringen i Sør-Korea i 2014

Fergekantringen i Sør-Korea i 2014 fant sted 16. april 2014 da fergen «Sewol» kantret med 475 mennesker ombord, herunder 325 skolelever og 15 lærere fra Danwon videregående skole i forstaden Ansan til Seoul som var på reise fra Incheon til Jeju.Det 6 825-tonn tunge rorofergen, sjøsatt i juni 1994, sendte ut nødsignal fra en posisjon rundt 20 km fra Byungpoong-øya klokken 08.58 koreansk standardtid (23.58 UTC). Mannskapet skal ha prøvd å sjøsette livbåter, men lyktes ikke da fartøyet krenget for mye.Mange passasjerer ble reddet av fiskebåter og andre kommersielle nyttefartøyer, som var de første som ankom ulykkesstedet før fartøyer fra kystvakten og marinen ankom, støttet av helikoptre rundt 30 minutter senere.Senere er det en pågående redningsaksjon for å finne flere av de savnede. Denne gjennomføres ved hjelp av fartøyer fra de sørkoreanske myndighetene, den amerikanske marinen og sivile.
Fartøyets loggbøker viser at det hersket stor usikkerhet ombord før kantringen. Fartøyets kaptein Lee Joon-seok har beklaget sin adferd og ble arrestert 19. april sammen med to andre besetningsmedlemmer. 21. april ble ytterligere tre medlemmer av mannskapet og en ingeniør tilknyttet fartøyet innkalt til avhør. Kapteinen kan ifølge avisen Korea Herald risikere livsvarig fengsel. Familien som eier fartøyet er ilagt utreiseforbud fra landet. Det stilles blant annet spørsmål om et ekstra dekk som ble installert i fergen i 2012 har bidratt til å destabilisere fartøyet.Forliset fryktes å være den verste ulykken i Korea på 20 år. Området ulykken skjedde i har ikke skjær, og det antas at årsaken var funksjonsfeil ved fergen. 17. april ble det antatt at kantringen kom som følge av at lasten forskjøv seg som følge av en krapp sving og fartøyet kom ut av balanse og begynte å ta inn vann. En analyse av fartøyets automatiske identifikasjonssystem tyder også på dette. Fartøyet skal ha fraktet 180 kjøretøyer og 1 157 tonn med last, herunder flere store containere.Forliset har skapt sterke reaksjoner i Sør-Korea, og landets president Park Geun-hye karakteriserte handlingene til de ansvarlige medlemmene av mannskapet for «utilgivelige» og «morderiske», på bakgrunn av at passasjerene hadde fått beskjed om å holde seg i ro i sine kahytter, mens mannskapet selv forlot fartøyet og kunngjorde evakuering av fartøyet altfor sent. Men sinnet retter seg også mot myndighetene som ikke har lyktes i å redde flere i ulykken. Samtidig ble det også rapportert om heltemessig innsats fra flere av besetningsmedlemmene for å redde passasjerer, hvor de ga passasjerene sine redningsvester og hjalp dem i sikkerhet, også i tilfeller hvor det medførte egen død, samt arbeidet med hammere fra redningsbåter for å knuse vinduene til kahyttene for å få ut innesperrede passasjerer. Minst syv av mannskapet på 29 er døde eller savnede.


== Referanser ==


== Eksterne lenker ==
(en) Sinking of the MV Sewol – kategori av bilder, video eller lyd på Commons
Eventyr i landskap

Eventyr i landskap var en kunstnerisk forestilling med sang, dans, installasjoner, stedsspesifikk kunst, performance og en teateroppsetning utendørs. Forestillingen ble vist i  kulturlandskapet på Lundsneset på Hundvåg i Stavanger og var en del av kultursatsingen i kulturhovedstadsåret i 2008. Forestillingene bli vist fra 19. til den 26. august.18 595 personer så forestillingen på Lundsneset, og den ble med det den best besøkte forestilligen til Rogaland Teater i 2008.


== Teaterforestillingen ==

Desse augo av Jon Fosse ble urfremført på Lundsneset i forbindelse med Eventyr i Landskap.
Teateroppsetningen var hoveddelen i prosjektet.  Teaterscenen var laget av scenograf Peter Lundquist og han tok i bruk både vann og land. Scenen besto av to store kuber ute i vannet med to tilhørende landganger som lå i vannskorpen, slik at det så ut som om skuespillerne gikk på vannet når de beveget seg fra kubene og inn mot land. Over scenen var det plassert en fullmåne.
Scenen var bygget på bakkenivå, mens publikum satt i et naturamfi med utsikt mot sjøen.


== Referanser ==


== Kilder ==
Rogaland-teater.no: Eventyr i landskap
nrk.no: Antispelet tar form
2. etappe av Tour of Norway 2014

2. etappe av Tour of Norway 2014 gikk fra Drøbak til Sarpsborg den 22. mai, og var 198,3 km lang.


== Løypa ==


=== Beskrivelse ===
Etappen har en seremoniell start i Drøbak sentrum, hvor de tar en liten runde før de følger Osloveien oppover til Dyrløkke hvor selve starten på etappen går. Herifra fortsetter man på 152 Åsveien / Drøbakveien til den møter fylkesvei 52. Man svinger til høyre inn på fv52 og følger denne videre Vestby. Fra Vestby følger man Garderveien fv6 helt til den møter fv4 og tar til høyre inn på den forbi Garder. Og fortsetter på den til man kommer inn i Østfold og veien blir fv217. Denne fortsetter man så til Hobøl, hvor man svinger til høyre inn på 120. Den sykler man på frem til Kirkebygden hvor man fortsetter rett frem på 121 til den møter 115. Her fortsetter man rett frem på 115 forbi Svinndal og Skiptvet sentrum, og krysser Glomma ved Vamma. Like etter tar man av 115 og til høyre inn på fv124 frem til Eidsberg kirke. Her svinger man til venstre inn på fv692 Folkenborgveien og følger denne til Folkenborg. Her holder man til høyre inn på fv693 og sykler denne til rv22 som man tar til venstre og følger gjennom Mysen og opp Vandugbakken til Momarken hvor du har etappens eneste klatrepris. Der svinger man til venstre inn på 128 og følger denne til Askim. Her svinges det til venstre inn på 124 og denne følges helt til man kommer til rv22 i Rakkestad sentrum. Da fortsetter man rett frem på rv22 forbi Degernes til de møter fv599 Rokkeveien. Denne svinger de til høyre inn på og følger til de kommer til fv596 som følges til man møter 118 ved Skjeberg. Man svinger til høyre inn på 118 forbi Skjeberg stasjon og videre inn mot Sarpsborg sentrum. Forbi Hafslund Hovedgård og over Glomma ved Sarpsfossen. Og så inn til sentrum hvor man sykler en runde 3 ganger der inne.


=== Passering underveis ===
Klokkeslett er ca tider regnet ut etter gjennomsnittsfart på 42 km/t. 


== Resultater ==


=== Målgang ===


=== Ledertrøya etter 2. etappe ===


=== Poengtrøya etter 2. etappe ===


=== Klatretrøya etter 2. etappe ===


=== Ungdomstrøya etter 2. etappe ===


=== Lagkonkurransen etter 2. etappe ===


== Eksterne lenker ==
(en) 2. etappe av Tour of Norway 2014 - ProCyclingStats 
(en) 2. etappe av Tour of Norway 2014 – Cycling Archives 
Kart og profil over 2. etappe av Tour of Norway 2014
Offisiell resultatside
Cæsar Bang

Cæsar Boeck Bang (1870–1951) var en norsk forretningsmann og industrileder. 


== Liv og virke ==
Han var sønn av sakfører Thomas Bang og Margrethe Wilhelmine Boeck. Han ble uteksaminert fra Oslo Handelsgym i 1888, og oppholdt seg etter det noen år i utlandet for videre utdannelse og arbeidserfaring..
Han grunnla i 1905 papirfabrikken Greåker Cellulose på Greåker i Østfold.
Bang innehadde verv i en rekke bedrifter og foreninger, blant annet Oslo sparebank og Den norske Amerikalinje, og han var sentralstyremedlem i Norsk Arbeidsgiverforening i 1915-1925. I 1928 ble han utnevnt til generalkonsul for Østerrike.
Cæsar Bang ble gravlagt på Vestre gravlund 18. oktober 1951.


== Referanser ==


== Kilder ==
Merkantilt biografisk leksikon Einar Hoffstad (side 52)
Lundkarse

Lundkarse er en ett- eller toårig plante i engkarseslekta i korsblomstfamilien. Arten er kjent i Norge fra Østfold i sør til Nord-Trøndelag i nord.


== Etymologi ==
Artsnavnet impatiens kan bety skjør eller utålmodig. Skjør kan passe med at bladene er tynne og lett blir skadet. Utålmodig kan passe med at frøene blir skutt ut fra frukten ved at sidene på skulpen raskt krøller seg opp.


== Referanser ==


== Eksterne lenker ==
(en) lundkarse i Encyclopedia of Life 
(en) lundkarse i Global Biodiversity Information Facility 
(no) lundkarse hos Artsdatabanken 
(sv) lundkarse hos Dyntaxa 
(en) lundkarse hos ITIS 
(en) lundkarse hos NCBI 
(en) lundkarse hos Panarctic Flora 
(en) lundkarse hos The International Plant Names Index 
(en) lundkarse hos Tropicos 
(en) Kategori:Cardamine impatiens – bilder, video eller lyd på Wikimedia Commons 
(en) Cardamine impatiens – galleri av bilder, video eller lyd på Wikimedia Commons Den virtuelle floran
Utbredelse i Norge i Artskart Arkivert 19. april 2014 hos Wayback Machine.
Agallissini

Agallissini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, slanke trebukker. Grunnfargen er svart, mange har røde eller oransje tegninger. Oversiden er vanligvis ikke påfallende hårete.
Antennene er kortere enn kroppen, gjerne omtrent halvparten så lange.


== Utbredelse ==
Gruppen er utbredt i det sørlige Nord-Amerika og Mellom-Amerika, fra Georgia i nord til Costa Rica i sør, også på Cuba.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Agallissini LeConte, 1873
Slekten Agallissus Dalman, 1823
Agallissus lepturoides (Chevrolat in Orbigny, 1844)
Agallissus melaniodes Dalman, 1823
Slekten Osmopleura Linsley, 1964
Osmopleura chamaeropis (Horn, 1893)
Slekten Zagymnus LeConte, 1873
Zagymnus clerinus  (LeConte, 1873)
Zagymnus rugicollis  Chemsak & Linsley, 1968
Zagymnus variatus  Chemsak & Linsley, 1968


== Kilder ==
Liste over slektene
Katalog med utbredelsesdata Arkivert 2. desember 2016 hos Wayback Machine.


== Eksterne lenker ==
(en) Agallissini hos ITIS 
(en) Agallissini hos NCBI 
(en) Kategori:Agallissini – bilder, video eller lyd på Wikimedia Commons 
Agallissini – detaljert informasjon på Wikispecies
Jørstadmyra naturreservat

Jørstadmyra naturreservat er et myrområde like øst for Skjebergkilen, sør i Sarpsborg kommune. Myra er en jordvannspåvirket (minerogen) flatmyr, der minerotrof fastmatte og tuevegetasjon dominerer. Myra er en av de få og den største intakte myra på Østfoldkysten.
Myra omtales også som Langmyr.


== Referanser ==
Alanizini

Alanizini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
En liten, spinkel, blankt rødbrun trebukk. Antennene er omtrent så lange som kroppen, påfallende tynne. Pronotum er tønneformet, litt lengre enn bredt, med en liten, skarp tann litt bak midten på hver side. Dekkvingene er tett og kraftig punkterte.


== Utbredelse ==
Arten er beskrevet fra Argentina.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Alanizini Di Iorio, 2003
Slekten Alanizus Di Iorio, 2003
Alanizus tortuosus Di Iorio, 2003


== Kilder ==
Liste over slektene
Katalog med utbredelsesdata Arkivert 19. april 2014 hos Wayback Machine.


== Eksterne lenker ==
(en) Kategori:Cerambycinae – bilder, video eller lyd på Wikimedia Commons 
Alanizini – detaljert informasjon på Wikispecies 
Bilde av arten Arkivert 19. april 2014 hos Wayback Machine.
Solgårdhavna naturreservat

Solgårdhavna naturreservat ligger i skråningen på nordsiden av Ågårdselva like nord for Solli Brug i Sarpsborg kommune. Vegetasjonen er en svartor-skog som er unik i Østfold. Berggrunnen består av gneis, og mineraljorda i det hellende terrenget er potensiell granmark.


== Referanser ==
Engkarseslekta

Engkarseslekta er en slekt i korsblomstfamilien. I Norge er det åtte arter og i verden er det 160–200 arter. Engkarsene utgjør dermed en av de største slektene i korsblomstfamilien.   


== Etymologi ==
Cardamine kommer av det greske navnet kardamon som var i brukt av Aristofanes 400 f.Kr. som navn på karse.


== Norske arter ==
Bekkekarse (Cardamine amara)
Høyfjellskarse (Cardamine bellidifolia)
Tannrot (Cardamine bulbifera)
Skogkarse (Cardamine flexuosa)
Rosettkarse (Cardamine hirsuta)
Lundkarse (Cardamine impatiens)
Damkarse (Cardamine parviflora)
Engkarse (Cardamine pratensis)
Polarkarse (Cardamine pratensis ssp. angustifolia)
Sumpkarse (Cardamine pratensis ssp. paludosa)
Vanlig engkarse (Cardamine pratensis ssp. pratensis)


== Arter i verden ==


== Litteratur ==
Schulz, O. E. 1903. Monographie der Gattung Cardamine. Bot. Jahrb. Syst 32:280–623.
Al-Shehbaz, I. A., M. A. Beilstein, and E. A. Kellogg. 2006. Systematics and phylogeny of the Brassicaceae (Cruciferae): An overview. Pl. Syst. Evol 259:89–120.
Carlsen, T et al. 2009 Biogeography and Phylogeny of Cardamine (Brassicaceae). Annals of the Missouri Botanical Garden 96(2):215-236


== Referanser ==


== Eksterne lenker ==
(en) engkarseslekta i Encyclopedia of Life 
(en) engkarseslekta i Global Biodiversity Information Facility 
(no) engkarseslekta hos Artsdatabanken 
(sv) engkarseslekta hos Dyntaxa 
(en) engkarseslekta hos ITIS 
(en) engkarseslekta hos NCBI 
(en) engkarseslekta hos Panarctic Flora 
(en) engkarseslekta hos The International Plant Names Index 
(en) engkarseslekta hos Tropicos 
(en) Kategori:Cardamine – bilder, video eller lyd på Wikimedia Commons 
(en) Cardamine – galleri av bilder, video eller lyd på Wikimedia Commons Den virtuelle floran
Anaglyptini

Anaglyptini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Små til middelsstore, spinkle trebukker. Kroppsformen er temmelig avlang, antennene er vanligvis kortere enn kroppen. Pronotum er så langt som bredt eller lengre enn bredt, mer eller mindre tønneformet uten tenner langs ytterkanten. Dekkvingene er parallellsidige, gjerne med mønster av lyse skrå- eller tverrstreker.


== Utbredelse ==
Gruppen er utbredt i Nord-Amerika, Asia og Europa.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Anaglyptini Lacordaire, 1869
Slekten Anaglyptus Mulsant, 1839
Slekten Aphysotes Bates, 1885
Slekten Clytoderus Linsley, 1935 
Slekten Cyrtophorus LeConte, 1850
Slekten Diphyrama Bates, 1872
Slekten Hirticlytus Ohbayashi, 1960
Slekten Microclytus LeConte, 1873
Slekten Oligoenoplus Chevrolat, 1863
Slekten Paraclytus Bates, 1884
Slekten Pempteurys Bates, 1885
Slekten Sclethrus Newman, 1842
Slekten Tilloclytus Bates, 1885
Slekten Yoshiakioclytus Niisato, 2007


== Kilder ==
Liste over slektene
Katalog med utbredelsesdata, europeiske og asiatiske arter Arkivert 14. august 2016 hos Wayback Machine.
Katalog med utbredelsesdata, amerikanske arter Arkivert 2. desember 2016 hos Wayback Machine.


== Eksterne lenker ==
(no) Anaglyptini hos Artsdatabanken 
(sv) Anaglyptini hos Dyntaxa 
(en) Anaglyptini hos ITIS 
(en) Anaglyptini hos NCBI 
(en) Kategori:Anaglyptini – bilder, video eller lyd på Wikimedia Commons 
Anaglyptini – detaljert informasjon på Wikispecies
Aphanasiini

Aphanasiini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, langstrakte trebukker. På farge er de gjerne ensfarget mørke, antennene er omtrent så lange som kroppen.


== Utbredelse ==
Gruppen er utbredt i Australia og det sørlige Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Aphanasiini Thomson, 1860
Slekten Aphanasium Thomson, 1860
Aphanasium albopilosum Lea, 1917
Aphanasium australe (Boisduval, 1835)
Aphanasium variegatum Blackburn, 1890
Slekten Aphanosperma Britton, 1969
Aphanosperma occidentalis Britton, 1969
Aphanosperma orientalis Britton, 1969
Slekten Aristogitus Thomson, 1864
Aristogitus cylindricus (Thomson, 1861)
Slekten Citriphaga Lea, 1919
Citriphaga mixta Lea, 1919
Slekten Myrsellus MacKeown, 1945
Myrsellus unicolor (Lacordaire, 1869)
Slekten Myrsinus Gahan, 1904
Myrsinus modestus Gahan, 1904


== Kilder ==
Liste over slektene
Katalog med utbredelsesdata Arkivert 5. mars 2016 hos Wayback Machine.


== Eksterne lenker ==
(en) Kategori:Aphanasiini – bilder, video eller lyd på Wikimedia Commons 
Aphanasiini – detaljert informasjon på Wikispecies
Starthallen

Starthallen er en idrettshall i Kristiansand som ligger i Marviksveien 94, mellom Kristiansand stadion og Sør Arena, innviet i 1975 av Idrettsklubben Start.  Hallen brukes mest til håndball og er hjemmebane for Starts håndballavdeling.  Den brukes også til varemesser og lignende.
I underetasjen finnes et treningssenter.


== Eksterne lenker ==
Norges Håndballforbund om Starthallen
IK Start Håndball, hjemmeside
Ancylocerini

Ancylocerini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utbredelse ==
Gruppen er utbredt i Nord-Amerika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Ancylocerini LeConte, 1873
Slekten Ancylocera Audinet-Serville, 1834
Slekten Assycuera Napp & Monné, 2001
Slekten Callancyla Aurivillius, 1912
Slekten Ceralocyna Viana, 1971
Slekten Cercoptera Spinola, 1839
Slekten Exallancyla Monné & Napp, 2000
Slekten Ischnotes Newman, 1840
Slekten Mimonneticus Monné & Napp, 2000


== Kilder ==
Liste over slektene
Katalog med utbredelsesdata, europeiske og asiatiske arter Arkivert 18. april 2014 hos Wayback Machine.
Katalog med utbredelsesdata, amerikanske arter Arkivert 19. april 2014 hos Wayback Machine.


== Eksterne lenker ==
(en) Kategori:Ancylocerini – bilder, video eller lyd på Wikimedia Commons 
Ancylocerini – detaljert informasjon på Wikispecies
Anita Tjemsland

Anita Tjemsland (født 25. mars 1969) er en norsk billedkunstner. Hun fikk sin utdannelse ved Kunstskolen i Rogaland Stavanger fra 1991 til 1993 og ved Statens kunstakademi fra 1993 til 1997.
Hun har hatt flere separatutstillinger, blant annet i Oslo Kunstforening, Hå gamle prestegård, Galleri Brandstrup i Stavanger, Galleri Gann i Sandnes og Galleri Norske Grafikere i Oslo. Hun har også deltatt i flere gruppeutstillinger over hele landet, blant annet ved Høstutstillingen.
Anita Tjemsland er innkjøpt av blant annet Nasjonalgalleriet, Stavanger kommune, Høyskolen i Stavanger, Stortinget og Statoil. Hennes trykk har i flere år vært en del av premien når Stavanger kommune deler ut prisen som årets Stavanger-kunstner.


== Kunsten ==
Tjemsland skildrer byen og rommet. Ved å utelate detaljer og la kun de store trekk bli stående igjen gir hun inntrykk av noe kaldt og goldt samtidig som det er rent og arkitektonisk.
For å få frem kunsten bruker hun kameraet som en slags skisseblokk for å få frem motivene sine. Hun projiserer deretter fotografiet på papir, hvor hun tegner skisser og gjør utsnitt av elementer fra fotografiet. Så preger hun motivet inn i en pleksiglassplate med loddebolt, før platen svertes og til slutt trykkes. Til slutt føres platen gjennom pressen for å overføre motivet til et dyptrykk.


== Referanser ==


== Kilder ==
artgate.no: Anita Tjemsland
fineart.no: Anita Tjemsland
kunstnerforbundet.no: Anita Tjemsland Arkivert 19. april 2014 hos Wayback Machine.